Rosalynn Carter

Rosalynn Carter (1927–2023) var en amerikansk skribent og aktivist, som var gift med USAs forhenværende president Jimmy Carter. Hun var USAs førstedame mellom 1977 og 1981. Hun var også den første presidentfruen i USA som hadde sitt eget kontor i Østfløyen av Det hvite hus.

Både som USAs førstedame og senere var hun en ledende talsperson for en rekke veldedighetsprogrammer og -organisasjoner.

miniatyr|venstre|Carter leder et møte i presidentens kommisjon for mental helse, 1977. 

Hennes veldedighetsinnsats støttet særlig forskning om psykisk helse og forebygging av psykiske problemer som angst og depresjon. Mens hun bodde i Det hvite hus fungerte hun som sin manns nærmeste rådgiver, og var med på flere av møtene som presidenten hadde med sine statsråder og på politiske møter. Hun var også presidentens utsending til utlandet, og på forsommeren i 1977 besøkte hun syv ulike land i Latin-Amerika.

I 1979 ledet hun en delegasjon som dro Thailand for å løse problemene knyttet til kambodsjanske og latinamerikanske flyktningers forsøk på å innvandre til USA.

Hun utviste stort engasjement for presidentens Kommisjon for psykisk helse, som hun var «æresstyreleder» for. Da det nye føderale lovforslaget Mental Health System Bill ble behandlet i 1980, møtte hun Senatets komité for å fremlegge sitt syn på lovforslagets innhold. Den eneste førstedamen som tidligere hadde talt til kongressen var Eleanor Roosevelt. Arbeid til fremme av mental helse og for å bedre mentalt syke personers kår og status var Rosalynn Carters hjertesak. Hun var også en sterk tilhenger av Equal Rights Amendment.

I 2001 ble hun innvotert i National Women's Hall of Fame.

 Referanser 

 Eksterne lenker 




Kategori:USAs førstedamer
Kategori:Aktivister fra USA
Kategori:National Women's Hall of Fame
Kategori:Personer fra Sumter County i Georgia